Aprobat prin Hotărîrea Guvernului nr.\_\_\_\_\_\_\_\_

din \_\_\_\_\_\_\_\_\_\_\_\_2016

**REGULAMENTUL PRIVIND ACORDAREA SUPORTULUI ŢĂRII GAZDĂ ÎN SITUAŢII EXCEPŢIONALE**

**I. DISPOZIŢII GENERALE**

**1.** Regulamentul privind acordarea suportului ţării gazdă în situaţii excepţionale (în continuare - Regulament) stabileşte modalitatea de acordare de către Republica Moldova, ca ţară gazdă, a suportului echipelor de intervenţie de peste hotare, în următoarele cazuri:

a) la solicitarea asistenţei internaţionale de către Guvernul Republicii Moldova pentru lichidarea consecinţelor situaţiilor excepţionale produse în Republica Moldova, prin activarea Mecanismului Protecţiei Civile al Uniunii Europene, sau prin adresarea către alte organizaţii internaţionale, sau state;

b) la solicitarea de către alte state a asistenţei internaţionale pentru lichidarea consecinţelor situaţiilor excepţionale produse pe teritoriul sau, în situaţia cînd echipele de intervenţie a statului care acordă ajutor tranzitează teritoriul Republicii Moldova pentru a ajunge în statul afectat şi retur.

**2.** În sensul prezentului Regulament se definesc următoarele noţiuni:

**țară gazdă** – statul care:

a) primeşte modulele/echipele de intervenţie internaţionale, detaşate de alte State participante la Mecanismul Protecţiei Civile a UE sau alte naţiuni pentru a lichida consecinţele situaţiei excepţionale;

b) primeşte asistenţă în natură şi/sau alt echipament/materiale pentru lichidarea consecinţelor situaţiei excepţionale;

**asistenţă în natură/donaţia** - bunuri şi servicii sau resurse financiare acordate de către un stat Republicii Moldova la solicitarea de acordare a asistenţei pentru lichidarea consecinţelor situaţiilor excepţionale;

**stat solicitant -** statul afectat de situaţii excepţionale, care solicită asistenţă internaţională pentru lichidarea consecinţelor situaţiilor excepţionale;

**stat ofertant** - statul, care oferă modulele/echipele şi/sau alte capacităţi de intervenţie, inclusiv asistenţă în natură;

**stat de tranzit** - un stat, prin teritoriul căruia se transportă asistenţa acordată;

**modul/echipă de intervenţie internaţională** – formaţiune creată şi dotată în scopul acordării asistenţei internaţionale pentru lichidarea consecinţelor situaţiilor excepţionale;

#### mecanismul Protecţiei Civile a UE reprezintă un instrument operaţional ce are drept scop consolidarea cooperării dintre Uniunea Europeană şi statele membre şi facilitarea coordonării în domeniul protecţiei civile în vederea îmbunătăţirii eficienţei sistemelor de prevenire, pregătire şi răspuns la dezastre naturale şi cele provocate de om.

Conform terminologiei Organizaţiei Naţiunilor Unite, Oficiul Naţiunilor Unite pentru Coordonarea Afacerilor Umanitare, Departamentul de coordonare a intervenţiilor în teren – „Principii de conducere şi metodologii de desfăşurare a operaţiunilor internaţionale de căutare – salvare”:

**LEMA**(**Local Emergency Management Authority**) - este un termen utilizat pentru specificarea autorităţilor naţionale desemnate pentru conducerea lucrărilor de lichidare a consecinţelor situaţiilor excepţionale. LEMA sunt organele principale de stat, responsabile de gestionarea şi coordonarea tuturor operaţiunilor. Termenul LEMA se poate referi la organele centrale, locale, sau a structurilor combinate, care în comun sunt responsabile de operaţiunea de management a situaţiilor excepţionale;

**UN OSOCC (United Nations On-Site Operations Coordination Centre) Centrul Operaţional de Coordonare în Teren al Naţiunilor UniteUN OSOCC)** - serveşte ca o platformă pentru coordonarea acţiunilor între structurile internaţionale care acordă suport ţării gazdă pentru lichidarea consecinţelor situaţiilor excepţionale şi autoritatea naţională – LEMA;

**Baza de operaţii (BdO)** - serveşte ca locul de amplasare a statului major al echipelor internaţionale, un nod de comunicare, locul, unde membrilor echipei li se oferă condiţii de odihnă, alimentare, să stocheze echipament şi să se refugieze pe timp de operaţiuni în ţara afectată de situaţie excepţională;

**RDC – (Reception and Departure Centre) –** Centru de primire şi plecare a echipelor – sunt desfăşurate în punctele de intrare în ţară (aeroporturi, frontiera terestră, porturi etc.) pentru primirea echipelor internaţionale. Centrele respective sunt organizate de către echipa UN DAC sau de către prima echipă internaţională care soseşte în ţara afectată, avînd ca funcţie de bază facilitarea procedurilor de intrare în ţară şi ulterior ieşirea din ţara afectată a membrilor echipelor internaţionale sosite pentru acordarea ajutorului. RDC activează în cooperare cu organele locale (Serviciul Vamal, Departamentul Poliţiei de Frontieră, etc.);

#### UNOCHA (United Nations Office for the Coordination of Humanitarian Affairs) - Oficiul Naţiunilor Unite pentru Coordonarea Afacerilor Umanitare – serveşte ca secretariat pentru Comitetul director şi are împuterniciri de a coordona ajutorul internaţional în caz de situaţii excepţionale şi crizelor umanitare, în situaţia în care ţara afectată nu are suficiente forţe şi mijloace pentru lichidarea consecinţelor;

#### UNDAC (United Nations Disaster Assessment and Coordination) - este un grup, care se află în subordinea UNOCHA pentru reacţionare la situaţiile excepţionale produse brusc. UNOCHA îndreaptă o echipă UNDAC la solicitarea ţării afectate sau Coordonatorului rezident al ONU, care lucrează permanent în ţara afectată. Membrii Grupului UNDAC se află la dispoziţia ONU 24/24 şi sunt gata de a pleca în raionul situaţiilor excepţionale într-un termen foarte restrîns. Grupul UNDAC se acordă nerambursabil ţării afectate;

#### CECIS (Common Emergency Communication and Information System) Sistemul comun de comunicare şi informare pentru situaţii excepţionale, este o aplicaţie de alertă şi de notificare bazate pe o aplicaţie web, care oferă o platformă integrată pentru trimiterea şi primirea alertelor şi a notificărilor, precum şi vizualizarea detaliilor cu privire la asistenţa necesară.

**II. DOMENIUL DE APLICARE**

**3.** Suportul ţării gazdă presupune toate acţiunile desfăşurate de către organele centrale de specialitate ale administraţiei publice, alte autorităţi administrative centrale din momentul transmiterii solicitării de acordare a asistenţei internaţionale pentru lichidarea consecinţelor situaţiilor excepţionale produse pe teritoriul Republicii Moldova, precum și primirii din partea unui stat a solicitării de acordare a suportului pentru tranzitarea teritoriului Republicii Moldova a echipelor de intervenţie, solicitate pentru acordarea asistenţei unui stat afectat, pentru a îndepărta în măsura posibilităţilor şi prin respectarea legislaţiei în vigoare, orice obstacole previzibile în calea asistenţei internaţionale întru asigurarea ajungerii urgente a asistenţei solicitate în Republică şi implicarea lor în procesul de intervenţie, sau după caz de asigurare a tranzitării teritoriului Republicii.

**III. ORGANIZAREA ACTIVITĂŢII ECHIPEI DE ACORDARE A SUPORTULUI ŢĂRII GAZDĂ**

**4.** Pentru organizarea suportului ţării gazdă se constituie **Echipa de acordare a suportului ţării gazdă** (în continuare Echipa), formată din reprezentanţi ai:

1. Ministerului Afacerilor Interne prin intermediul subdiviziunilor subordonate:

Serviciul Protecţiei Civile şi Situaţiilor Excepţionale;

Inspectoratul General al Poliţiei;

Departamentul Poliţiei de Frontieră;

Departamentul trupelor de carabinieri;

Biroul migraţie şi azil;

1. Ministerului Sănătăţii;
2. Ministerului Muncii, Protecţiei Sociale şi Familiei;
3. Ministerului Afacerilor Externe şi Integrării Europene;
4. Ministerului Apărării;
5. Ministerului Agriculturii şi Industriei Alimentare;
6. Ministerului Transporturilor şi Infrastructurii Drumurilor;
7. Serviciului Vamal;
8. Agenţiei Rezerve Materiale.

**5.** În funcţie de situaţie, conducătorul Echipei poate solicita participarea şi reprezentanţilor din cadrul altor autorităţi şi instituţii.

**6.** Echipa va fi condusă de către:

a) Serviciul Protecţiei Civile şi Situaţiilor Excepţionale, pe aspecte ce ţin de organizarea suportului ţării gazdă pentru echipele/modulele internaţionale de intervenţie;

b) Ministerul Muncii, Protecţiei Sociale şi Familiei – pe aspecte ce ţin de suportul ţării gazdă în cazul primirii asistenţei internaţionale în natură/bunuri materiale sau financiare.

**7.** La solicitarea Serviciului Protecţiei Civile şi Situaţiilor Excepţionale, organele centrale de specialitate ale administraţiei publice, alte autorităţi administrative centrale, vor detaşa reprezentanţi permanenţi în Echipă, pentru desfăşurarea activităţilor de cooperare, consultare, schimb de informaţii.

**8.** Organizarea activităţii Echipei.

Echipa începe activitatea din momentul luării deciziei de către Guvernul Republicii Moldova privind solicitarea asistenţei internaţionale şi se finalizează după plecarea de pe teritoriul Republicii a ultimei echipe de peste hotare, care a acordat asistenţă;

În situaţia de tranzitare a teritoriului Republicii Moldova, Echipa acordă suportul ţării gazdă din momentul primirii solicitării din partea statului care oferă asistenţă unui stat şi pînă la ieşirea de pe teritoriul Republicii Moldova;

Locul de activitate al Echipei – se stabileşte sediul Centrului de Dirijare în Situaţii Excepţionale (în continuare - CDSE) al Comisiei pentru situaţii excepţionale a Republici Moldova (mun. Chişinău, str. Gheorghe Asachi nr. 69);

Serviciul Protecţiei Civile şi Situaţiilor Excepţionale va pune la dispoziţie o sală de şedinţă din cadrul CDSE, pentru asigurarea activităţii Echipei.

Din momentul sosirii echipelor/modulelor internaţionale de intervenţie în ţară, Echipa activează ca parte componentă a LEMA inclusiv în BdO, integral sau parţial, la decizia conducătorului Echipei.

**9.** Cheltuielile legate de participarea reprezentanţilor organelor centrale de specialitate ale administraţiei publice, altor autorităţi administrative centrale în activitatea Echipei (inclusiv deplasări în teren, activitate pe timp de noapte, în zilele de sărbători şi odihnă, etc.) se vor acoperi de către instituţiile de la care sunt detaşaţi, conform prevederilor Codului muncii.

**IV. SARCINILE ECHIPEI DE ACORDARE A SUPORTULUI ŢĂRII GAZDĂ**

**10.** Echipa reprezintă legătura directă dintre Guvernul Republicii Moldova şi echipele internaţionale/modulele de intervenţie pe durata misiunii lor pe teritoriul Republicii şi este menită pentru:

1. întîlnirea echipelor/modulelor internaţionale de intervenţie la punctele de intrare în ţară;
2. acordarea ajutorului primei echipe pentru formarea RDC;
3. însoţirea echipelor/modulelor internaţionale de intervenţie de la Punctul de trecere a frontierei de stat – pînă la BdO şi ulterior la locul desfăşurării lucrărilor de intervenţie;
4. acordarea suportului echipelor/modulelor internaţionale de intervenţie în toate necesităţile lor logistice, inclusiv combustibil, transport, produse alimentare şi cazare în măsura posibilităţilor;
5. acordarea suportului echipelor/modulelor internaţionale de intervenţie în toate contactele/relaţiile cu populaţia şi/sau administraţia publică centrală sau locală;
6. informarea echipelor sosite privind structura de comandă, control şi coordonare a Republicii Moldova;
7. asigurarea securităţii echipelor/modulelor internaţionale de intervenţie, care acordă asistenţă în timpul aflării pe teritoriul Republicii Moldova;
8. aprecierea modalităţii de utilizare a echipamentului de comunicaţii.

**11.** Echipa se consideră separată de conducătorul intervenţiei şi nu este responsabilă pentru:

a) coordonarea operaţională a echipelor/modulelor internaţionale de intervenţie;

b) consiliere tehnică pe timp de operaţiuni de salvare/lichidare a consecinţelor situaţiilor excepţionale.

**12.** La intrarea în ţară echipele/modulele internaţionale de intervenţie vor fi întîmpinate şi înregistrate la punctul de intrare sau în RDC de către ofiţerii de legătură, unde vor primi informaţii generale despre situaţia excepţională produsă, consecinţele acesteia şi măsurile întreprinse, conform formularului din Anexa nr.6 la prezentul Regulament.

**13.** Responsabilii de înregistrare (unul din ofiţerii de legătură) vor oferi:

a) informaţii generale despre eveniment şi structura naţională de comandă şi control în situaţii excepţionale;

b) informaţii despre structura Echipei şi suportul oferit de către Guvernul Republicii Moldova, facilitat de responsabilii de înregistrare.

**14.** După ce echipa internaţională soseşte la BdO, responsabilul de asistenţă va oferi o serie de informaţii vitale:

a) informaţii generale despre situaţia la nivel local (de raion);

b) structura de comandă şi control;

c) rolul Echipei privind suportul oferit de Republica Moldova;

d) sistemul de comunicare;

e) hărţi (BdO şi locurile unde se vor efectua lucrări de lichidare a consecinţelor situaţiilor excepţionale);

f) informaţii despre zonă şi populaţie;

g) aspecte ce ţin de securitate;

h) presa (procedurile posibile de interacţiune cu presa);

i) coordonarea activităţilor şi managementul BdO;

j) notificări generale (dispoziţii/ordine ale primarilor sau altor autorităţi);

k) concretizarea informaţiei privind necesităţile echipei;

m) solicitarea prezentării zilnice a informaţiilor generale şi raportului privind necesităţile echipelor/modulelor internaţionale.

**15.** Pe parcursul tuturor operaţiunilor responsabilii din Echipa vor asigura echipele internaţionale cu:

a) suport logistic;

b) facilitarea relaţiilor cu toate structurile Protecţiei Civile implicate în activităţi de lichidare a consecinţelor situaţiilor excepţionale.

**16.** La sfîrşitul operaţiunilor, responsabilii din Echipă, vor acorda ajutor echipei internaţionale în următoarele acțiuni:

a) asistenţă în operaţiunea de demobilizare;

b) acordarea sprijinului logistic necesar;

c) facilitarea procedurilor vamale, la solicitare.

**17.** Pe parcursul întregii perioade de lichidare a consecinţelor situaţiilor excepţionale, se va ţine legătura prin CDSE sau Punctul de dirijare în situaţii excepţionale avansat.

**V. COMPETENŢELE MEMBRILOR ECHIPEI**

**PRIVIND SUPORTUL ŢĂRII GAZDĂ**

**18.**Ministerul Afacerilor Interne prin intermediul Serviciul Protecţiei Civile şi Situaţiilor Excepţionale pe aspecte ce ţin de suportul ţării gazdă echipelor/modulelor internaţionale de intervenţie va organiza:

a) întîlnirea echipelor/modulelor internaţionale de intervenţie la punctele de intrare în ţară;

b) acordarea ajutorului primei echipe internaţionale de intervenţie sosite pentru formarea RDC;

c) trimiterea ofiţerului de legătură la echipa/modulul internaţională de intervenţie sosită;

d) însoţirea echipelor/modulelor internaţionale de intervenţie de la punctul de trecere a frontierei de stat, pînă la BdO şi ulterior la locul desfăşurării lucrărilor de intervenţie;

e) asigurarea cu translatori din limba engleză;

f) selectarea în comun cu autorităţile publice locale a locului pentru amplasarea Bazei de operaţii;

g) stabilirea locului de amplasare a OSOCC în vecinătatea locului amplasării LEMA şi delegarea unui ofiţer de legătură permanent din cadrul LEMA în OSOCC;

h) informarea echipelor sosite privind structura de comandă, control şi coordonare a Republicii Moldova;

i) aprecierea modalităţii de utilizare a echipamentului de comunicaţii;

j) pregătirea aranjamentelor pentru cazarea (hrana, adăpostul, combustibil, lubrifiant, materiale consumabile) echipelor/modulelor internaţionale de intervenţie;

k) acordarea ajutorului privind pregătirea echipamentului radio pentru funcţionare.

**19.**Ministerul Afacerilor Interne prin intermediul Inspectoratului General al Poliţiei şi Departamentul trupelor de carabinieri va organiza:

a) escortarea mijloacelor de transport şi a membrilor echipelor/modulelor internaţionale de intervenţie;

b) asigurarea ordinei publice în BdO şi la locul desfăşurării lucrărilor de intervenţie;

c) asigurarea pazei şi securităţii bunurilor şi a personalului pe perimetrul locaţiei.

**20.**Ministerul Afacerilor Interne prin intermediul Departamentului Poliţiei de Frontieră va organiza:

a) trecerea frontierei de stat a echipelor/modulelor internaţionale de intervenţie, în condiţiile stabilite de Guvern şi de tratatele internaţionale la care Republica Moldova este parte;

b) controlul fără rînd pentru personalul echipelor de intervenţie internaţionale - participanţi la operaţiuni de salvare sau căutare, cu supunerea acestora unui control minim.

**21.**Ministerul Afacerilor Externe şi Integrării Europene va organiza asistenţa necesară la eliberarea vizelor de intrare pe teritoriul Republicii Moldova echipelor/modulelor internaţionale de intervenţie în regim prioritar.

**22.**Ministerul Transporturilor şi Infrastructurii Drumurilor prin intermediul Autorităţii Aeronautice Civile în comun cu MoldAtsa vor organiza crearea mecanismelor de acordare rapidă a permiselor gratuite de aterizare, staţionare pe aeroport şi survolare pentru zborurile cu ajutoare pentru lichidarea situaţiilor excepţionale.

**23.**Ministerul Muncii, Protecţiei Sociale şi Familiei va organiza procedura de primire, depozitare şi repartizare a asistenţei primite.

**24.**Ministerul Finanţelor va organiza:

a) verificarea existenţei canalelor şi procedurilor financiare potrivite pentru a accelera şi facilita rambursarea uşoară a asistenţei primite, dacă va fi cazul;

b) aprecierea procedurii de primire a asistenţei în resurse financiare şi ulterior gestionarea resurselor date.

**25.** Serviciul Vamal va organiza:

a) clarificarea statutului vamal al bunurilor destinate pentru lichidarea consecinţelor situaţiilor excepţionale, echipamentului, produselor medicale, animalelor (cîinilor de căutare);

b) pregătirea aranjamentelor pentru renunţarea la tarife/impozite, taxe şi alte plăţi.

**VI. SOLICITAREA ASISTENŢEI INTERNAŢIONALE**

**26.**Ca bază pentru solicitarea asistenţei internaţionale servesc solicitările de asistenţă adresate de către Comisiile pentru Situaţii Excepţionale din cadrul organelor centrale de specialitate ale administraţiei publice, altor autorităţi administrative, autorităţile administraţiei publice locale de nivelul II, transmise Comisiei pentru Situaţii Excepţionale a Republicii Moldova, care nu pot fi acoperite din resursele proprii.

**27.** Solicitările de asistenţă sunt examinate în cadrul şedinţei Comisiei pentru Situaţii Excepţionale a Republicii Moldova şi ulterior în baza procesului-verbal al şedinţei sunt transmise Guvernului Republicii Moldova pentru a accepta solicitarea asistenţei internaţionale în vederea lichidării consecinţelor situaţiilor excepţionale.

**28.** Cererea de solicitare a asistenţei internaţionale se completează în baza procesului-verbal al şedinţei Comisiei pentru Situaţii Excepţionale a Republicii Moldova.

**29.**Transmiterea cererii se efectuează de către Serviciul Protecţiei Civile şi Situaţiilor Excepţionale, conform formularelor din Anexele nr. 1 şi 3 la prezentul Regulament.

#### 30. La întocmirea cererii de solicitare a asistenţei internaţionale se vor lua în consideraţie:

#### a) transmiterea unei informaţii succinte privind situaţia excepţională produsă pentru a orienta echipele/modulele internaţionale de intervenţie privind acţiunile de intervenţie necesare de desfăşurat în Republica Moldova;

#### b) transmiterea informaţiilor privind frecvenţele radio, permise pentru a fi utilizate de către echipele/modulele internaţionale de intervenţie;

#### c) regulile de intrare în ţară cu medicamente;

#### d) particularităţile normelor veterinare, etc.

#### e) specificarea punctelor de intrare în Republica Moldova pe cale terestră (pentru automobile şi cale ferată), aeriană şi navală;

#### f) specificarea ofiţerului de legătură permanent din cadrul Echipei cu indicarea datelor de contact.

#### Trecerea frontierei de stat se va efectua prin locurile indicate în Formularele de asistenţă.

**VII. OFERIREA ASISTENŢEI INTERNAŢIONALE**

**31.** Oferirea asistenţei internaţionale se efectuează de către Guvernul Republicii Moldova, ca stat ofertant, prin transmiterea Ofertei de asistenţă internaţională, de către Serviciul Protecţiei Civile şi Situaţiilor Excepţionale, conform formularelor din Anexele nr. 2 şi 4 la prezentul Regulament.

**32.** Ca bază pentru oferta asistenţei internaţionale servesc solicitările de asistenţă adresate de către Statul solicitant transmise prin intermediul Mecanismului Protecției Civile al UE, sau prin alte organizaţii internaţionale.

**33.** Solicitările de asistenţă specificate în punctul (32) al prezentului articol, sunt examinate în cadrul şedinţei Comisiei pentru Situaţii Excepţionale a Republicii Moldova şi ulterior în baza procesului-verbal al şedinţei, sunt transmise Guvernului Republicii Moldova pentru a accepta oferirea asistenţei internaţionale în vederea lichidării consecinţelor situaţiilor excepţionale în statul solicitant.

**34.** Oferta de asistenţă internaţională se completează în baza procesului-verbal al şedinţei Comisiei pentru Situaţii Excepţionale a Republicii Moldova.

**VIII. TRANZITAREA TERITORIULUI ŢĂRII GAZDĂ**

**DE CĂTRE ECHIPELE/MODULELE DE INTERVENŢIE**

**35.** Guvernul Republicii Moldova în baza solicitării statului ofertant, va sprijini şi va facilita tranzitarea rapidă a teritoriului său de către echipele/modulele internaţionale de intervenţie, echipamentele şi transporturile de ajutoare.

Necesităţile posibile a statului ofertant sunt specificate în Anexa nr.5 la prezentul Regulament

**36.** Echipa, în comun cu autorităţile care transmit asistenţa internaţională, echipe/module internaţionale de intervenţie, asigură cu informaţii din timp autorităţile naţionale de profil despre necesitatea tranzitării şi convin asupra ordinii şi modalităţii de executare şi, dacă este necesar vor asigura escortarea echipelor/modulelor internaţionale de intervenţie pe durata tranzitării.

**IX. ASPECTE JURIDICE**

**37.** Guvernul Republicii Moldova, va recunoaşte calificările profesionale ale personalului implicat în lichidarea consecinţelor pentru perioada necesară de acordare a asistenţei în lichidarea consecinţelor situaţiilor excepţionale.

**38.** În cazul apariţiei unor probleme ce ţin de răspunderea juridică în timpul operaţiunilor de lichidare a consecinţelor situaţiilor excepţionale în primul rînd se va încerca o rezolvare pe cale amiabilă a problemei apărute între statul ofertant şi Guvernul Republicii Moldova.

**39.** Pentru a organiza şi a urgenta procesul de cooperare şi a evita orice neînţelegeri potenţiale ulterioare, Guvernul Republicii Moldova şi statul ofertant, vor ajunge la o înţelegere privind compensarea pagubelor potenţiale suferite de părţi în termen restrîns posibil.

Anexa nr. 1

la Regulamentul cu privire la acordarea suportului ţării gazdă în situaţii excepţionale

**FORMULAR DE**

**SOLICITARE A ASISTENŢEI INTERNAŢIONALE**

**(MODULELE, ECHIPELE)**

1. Guvernul Republicii Moldova

1. Descrierea generală a asistenţei solicitate\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Tipul asistenţei solicitate (specificat detaliat)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Durata estimată a detaşării\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Punctele de intrare în Republica Moldova (coordonatele GPS):

Transport terestru\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Transport aerian\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Transport maritim\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. Locul amplasării şi coordonatele GPS ale bazei de operare (BdO)\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Disponibilitatea suportului din partea Republicii Moldova:

|  |  |  |  |
| --- | --- | --- | --- |
| **Bunul/serviciul** | **DA** | | **NU** |
|  | **gratuit** | |  |
|  | **DA** | **NU** |  |
| produse alimentare |  |  |  |
| apă potabilă |  |  |  |
| combustibil |  |  |  |
| cazare |  |  |  |
| transportul pe teritoriul ţării |  |  |  |
| suportul medical |  |  |  |
| ofiţerul de legătură |  |  |  |
| traducători |  |  |  |

Alte comentarii:

8. **Republica Moldova**:

|  |  |  |
| --- | --- | --- |
|  | DA | NU |
| Va ridica orice cerinţe privind obţinerea vizelor şi/sau imigrare. |  |  |
| Va elibera orice vize şi/sau documente imigraţionale. |  |  |
| Va accepta reprezentanţi ai profesiilor reglementate: medici/asistenţi medicali/paramedici/ ingineri/alte profesii (numiţi). |  |  |
| Va scuti echipamentul/bunurile modulelor/echipelor de orice taxe vamale, impozite, tarife, plăţi, precum şi de orice restricţii de export şi import. |  |  |
| Va oferi autorizaţii temporare modulelor/echipelor de asistenţă, pentru ca aceştia să poată lucra legal pe teritoriul lor, inclusiv dreptul de a deschide conturi în bancă, a încheia contracte şi a iniţia arenda, a obţine proprietate şi a dispune de ea, de a iniţia proceduri legale. |  |  |
| Va oferi servicii de asigurare a securităţii în caz de necesitate şi/sau la solicitarea modulelor/echipelor de asistenţă. |  |  |

Da/Nu

Remarci suplimentare (specificaţi în ce măsură şi/sau cu ce sume veţi putea acoperi eventualul prejudiciu)

9. Pe durata intervenţiei, personalul echipelor/modulelor internaţionale de intervenţie va acţiona în limita competenţelor profesionale însuşite şi pe baza dreptului de liberă practică dobândit în statul de origine.

10. Echipele/modulele internaţionale de intervenţie vor dispune de o autonomie de minimum 7 zile.

11. Echipele/modulele internaţionale de intervenţie, echipamentele şi transporturile de ajutoare, la trecerea frontierei Republicii Moldova, vor prezenta Serviciului Vamal o listă cuprinzând echipamentele necesare îndeplinirii atribuţiilor şi separat, o listă cuprinzând bunurile transportate drept ajutoare.

Anexa nr. 2

la Regulamentul cu privire la acordarea suportului ţării gazdă în situaţii excepţionale

**FORMULAR DE**

**OFERTĂ A ASISTENŢEI INTERNAŢIONALE**

**(MODULELE, ECHIPELE)**

1. Guvernul Republicii Moldova
2. Descrierea generală a asistenţei\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Tipul asistenţei oferite (se va specifica cît mai detaliat) \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Disponibilitatea asistenţei oferite de la \_\_\_\_\_\_\_\_ pînă la \_\_\_\_\_\_\_\_\_\_\_\_\_\_
2. Punctele de intrare selectate:

Transport terestru\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Transport aerian\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Transport maritim\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Autonomia asistenţei oferite din punct de vedere al resurselor:

|  |  |
| --- | --- |
|  | **numărul de zile** |
| produse alimentare |  |
| apa potabilă |  |
| combustibil |  |
| cazare |  |
| transportul pe teritoriul ţării |  |
| suportul medical |  |

1. Cerinţe suplimentare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Anexa nr. 3

la Regulamentul cu privire la acordarea suportului ţării gazdă în situaţii excepţionale

**FORMULAR DE**

**SOLICITARE A ASISTENŢEI INTERNAŢIONALE**

**(ASISTENŢĂ ÎN NATURĂ)**

1. Guvernul Republicii Moldova.
2. Descrierea generală a asistenţei solicitate\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Tipul şi numărul/volumul asistenţei solicitate\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Parametrii tehnici ai asistenţei solicitate, e.g.: tensiunea, frecvenţa, capacitatea (de pompare), cuplarea, conectarea, etc.: solicitabil în mod detaliat - dacă este cazul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Alte cerinţe specifice, e.g.: etichetarea, ambalarea, datele de expirare, limba manualelor utilizatorului, etc.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Dacă nu se donează, care este durata estimată de folosire/de necesitate?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Denumirea şi amplasarea punctelor de livrare - dacă au fost deja identificate:

Transport terestru\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Transport aerian \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Transport maritim \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Depozitarea pe teritoriul ţării oferită de Republica Moldova: **Da/Nu**
2. Distribuire asigurată de Republica Moldova: **Da/Nu**
3. Datele de contact ale destinatarului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Guvernul Republicii Moldova va scuti asistenţa în natură/bunurile de orice taxe vamale, impozite, tarife, plăţi, precum şi de toate restricţiile la export şi import\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Da / Nu** / în condiţii anumite (specificaţi)

1. Echipele/modulele internaţionale de intervenţie, echipamentele şi transporturile de ajutoare, la trecerea frontierei Republicii Moldova, vor prezenta Serviciului Vamal o listă cuprinzînd echipamentele necesare îndeplinirii atribuţiilor şi separat, o listă cuprinzînd bunurile transportate drept ajutoare.

Anexa nr.4

la Regulamentul cu privire la acordarea suportului ţării gazdă în situaţii excepţionale

**FORMULAR DE**

**OFERTĂ A ASISTENŢEI INTERNAŢIONALE**

**(ASISTENŢĂ ÎN NATURĂ)**

1. Guvernul Republicii Moldova.
2. Descrierea generală a asistenţei oferite\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Tipul şi numărul/volumul asistenţei oferite\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Parametrii tehnici ai asistenţei oferite, e.g.: tensiunea, frecvenţa, capacitatea (de pompare) , cuplarea, conectarea, etc., solicitabil în mod detaliat \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Alte informaţii specifice, e.g.: etichetarea, ambalarea, datele de expirare, limba manualelor utilizatorului, etc.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Dimensiunile, greutatea, volumul, etc. a asistenţei oferite \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Donaţie: **Da/Nu**
2. Mijloacele de transport:

Transport terestru\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Transport aerian\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Transport maritim\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Denumirea şi amplasarea punctelor de livrare\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Alte cerinţe logistice (depozitarea, transportarea, etc)\_\_\_\_\_\_\_\_\_\_\_\_\_\_\_
2. Cu referire la alineatul 1 şi 2 al articolului 35 din Decizia Comisiei 2004/277, ţara sursă oferă asistenţa gratuit. Dacă **Nu**, descrieţi detaliat ce costuri urmează a fi rambursate\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Anexa nr.5

la Regulamentul cu privire la acordarea suportului ţării gazdă în situaţii excepţionale

**FORMULAR DE SOLICITARE A ASISTENŢEI**

**DE TRANZITARE A TERITORIULUI**

1. Statul ofertant, care oferă ajutor şi vine cu solicitarea, şi datele de contact.
2. Punctul de trecere a frontierei la intrare pe teritoriu identificat.
3. Timpul estimat de sosire (TES) la punctul de trecere a frontierei de intrare.
4. Punctul de trecere a frontierei la intrare pe teritoriu identificat.
5. Datele de contact ale comandantului convoiului (inclusiv nr. de telefon mobil şi nr. de telefon prin satelit, frecvenţele radio).
6. Numărul, tipurile şi numerele de înmatriculare a vehiculelor, ce vor tranzita teritoriul (dacă e disponibilă informaţia). Numărul şi tipul de vehicule supradimensionate şi cu supratonaj (dacă e disponibilă informaţia).
7. Solicitarea de suport.

- Cazare: **Da/Nu**

Dacă da, specificaţi numărul de persoane.

- Combustibil: **Da/Nu**

Dacă da, specificaţi cantitatea şi tipul de combustibil.

- Escortă: Da/Nu

8. Orice alte cerinţe/informaţii specifice: (prezenţa materialelor periculoase, etc).

9. Echipele/modulele internaţionale de intervenţie, echipamentele şi transporturile de ajutoare, la trecerea frontierei Republicii Moldova, vor prezenta Serviciului Vamal declaraţia de accept a ţării de destinaţie, precum şi o listă cuprinzând echipamentele necesare îndeplinirii atribuţiilor şi separat, o listă cuprinzând bunurile transportate drept ajutoare.

Anexa nr. 6

la Regulamentul cu privire la acordarea suportului ţării gazdă în situaţii excepţionale

**INFORMAŢIA INTEGRATĂ DESPRE ŢARĂ**

**Denumirea ţării – Republica Moldova**

**Date despre situaţia excepţională**

Scurtă descriere a situaţiei: Care sunt problemele? Echipele/modulele internaţionale de intervenţie, care deja sunt în ţară. *De dorit sub forma unei hărţi a situaţiei;*

Siguranţa şi securitatea (pericolele concrete);

Informaţii despre metode specifice/terminologia privind operarea capacităţilor speciale în ţară.

**Structura naţională de răspuns la situaţii excepţionale**

Scurtă descriere a structurii de răspuns la situaţii excepţionale. Structura de comandă şi control de la nivel naţional, spre cel raional şi local;

Comunicarea;

Sistemul de coordonare a asistenţei internaţionale.

**Alte informaţii specifice**

Alte informaţii specifice pertinente, de exemplu despre existenţa unor probleme delicate

(politice, religioase, culturale, financiare, etc.); resurse web pertinente.